Femeie salvată de la o moarte groaznică de câinele vecinului. Animalul a lătrat și și-a trezit stăpânul când a văzut casa bătrânei în flăcări
Un câine a devenit erou în Satu Mare după ce a salvat o bătrână de la o moarte groaznică. Casa femeii a luat foc în noaptea de joi spre vineri, 19-20 decembrie, iar animalul a început să latre când a văzut flăcările până și-a trezit stăpânul care dormea. Acesta a reușit să o scoată pe femeie din locuință, informează Inspectoratul pentru Situații de Urgență "Someș" Satu Mare.